Document ID: 32012R0551

RÅDETS FORORDNING (EU) Nr. 551/2012
af 21. juni 2012
om ændring af forordning (EU) nr. 7/2010 om åbning og forvaltning af autonome EU-toldkontingenter for visse landbrugs- og industriprodukter
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 31,
under henvisning til forslag fra Europa-Kommissionen, og
ud fra følgende betragtninger:
(1)
For at sikre tilstrækkelige og uafbrudte forsyninger med visse produkter, hvoraf der ikke produceres nok i Unionen, og for at undgå at forstyrre markederne for visse landbrugs- og industriprodukter er der ved Rådets forordning nr. 7/2010 (1) åbnet autonome toldkontingenter, der muliggør import af disse produkter til nultold eller nedsat told. Af de samme årsager er det for to produkter nødvendigt at åbne et nyt toldkontingent til nulsats for passende mængder med virkning fra den 1. juli 2012.
(2)
De tidligere fastsatte kontingentmængder for autonome EU-toldkontingenter med løbenumrene 09.2638, 09.2814 og 09.2889 er utilstrækkelige til at opfylde EU-industriens behov. Disse kontingentmængder bør derfor forhøjes med virkning fra den 1. januar 2012.
(3)
For det autonome EU-toldkontingent med løbenummer 09.2633 bør produktbeskrivelsen desuden revideres.
(4)
Derudover er det for kontingentet med løbenummer 09.2767 ikke længere i Unionens interesse at indrømme et toldkontingent for anden halvdel af 2012. Det pågældende toldkontingent bør derfor lukkes med virkning fra den 1. juli 2012, og den tilsvarende række bør udgå af bilaget til forordning (EU) nr. 7/2010.
(5)
Da nogle af de foranstaltninger, der er fastsat i denne forordning, bør få virkning fra den 1. januar 2012 og andre fra den 1. juli 2012, bør forordningen anvendes fra disse samme datoer og bør træde i kraft straks efter offentliggørelsen i Den Europæiske Unions Tidende.
(6)
Forordning (EU) nr. 7/2010 bør derfor ændres i overensstemmelse hermed -
VEDTAGET DENNE FORORDNING:
Artikel 1
I bilaget til forordning (EU) nr. 7/2010 foretages følgende ændringer:
1)
Rækkerne med løbenumrene 09.2644 og 09.2645 som angivet i bilag I til denne forordning indsættes.
2)
Rækkerne for toldkontingenterne med løbenumrene 09.2638, 09.2814 og 09.2889 affattes som angivet i bilag II til nærværende forordning.
3)
Rækkerne for toldkontingenterne med løbenummer 09.2633 affattes som angivet i bilag I til denne forordning.
4)
Rækken for toldkontingentet med løbenummer 09.2767 udgår.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. juli 2012.
Artikel 1, nr. 2, anvendes dog fra den 1. januar 2012.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 21. juni 2012.

Labels: 3
15
1